Chindia Targoviste - Hermannstadt (vineri, ora 18:00 , Digi Sport 1 )

Botoşani - Shkëndija (joi, ora 18:45, Digi Sport 1)

Liviu-Tit Brăiloiu a făcut gestul obscen către deputatul USR Silviu Dehelean, deranjat probabil de faptul că acesta filma cu telefonul mobil. Parlamentarul Uniunii Salvaţi România a postat apoi video-ul de mai jos pe pagina personală de Facebook.

Din informaţiile prezentate de ziuaconstanta.ro, Brăiloiu ar fi avut ulterior, un alt derapaj, de această dată pe holul Parlamentului. Conform sursei citate, Iulian Bulai, parlamentar al Uniunii Salvaţi România, a dorit să solicite explicaţii colegilor săi cu privire la decizia de a părăsi sala de plen. "Stimaţi domni, de ce aţi plecat? Nu suportaţi adevărul?", ar fi fost întrebările adresate de Iulian Bulai către un grup de PSD-işti. Brăiloiu ar fi intervenit imediat, dar nu cu explicaţii. "Colegul nostru, deputatul Iulian Bulai, a fost agresat fizic astazi, după discursul Presedintelui, de senatorul Liviu Tit Brăiloiu și de alți colegi ai acestuia pe holul Plenului Camerei Deputaților sub pretextul că filma in acest spaţiu. Mi de pare un gest incalificabil care nu poate fi trecut cu vederea! Am protestat și noi gălăgios pentru niste principii, dar niciodată nu am trecut limita in acest mod”, a declarat Stelian-Cristian Ion pentru jurnaliştii sursei citate anterior. Liviu Tit Brăiloiu neagă însă acest incident, dezvăluind că nu ar fi fost prezent azi în Parlament. "Nu am fost în Parlament, nu am agresat pe nimeni. Este un linşaj mediatic la adresa mea, pe care nu îl comentez. Nu comentez decât declaraţiile mele", a declarat fostul prefect de Constanţa, potrivit ziuaconstanta.ro.

Ar forma un cuplu cu Sabrina Maria Nedelcu

Din informaţiile apărute în presă, Brăiloiu este un personaj cu o avere considerabilă şi se află la primul mandat de parlamentar. El este membru în comisia Juridică a Senatului şi vicepreşedinte al Comisiei Senatoriale de Apărare, Ordine Publică şi Siguranţă Naţională. Pasionat de motoare, maşini, vânătoare sau obiecte de artă, Liviu Brăiloiu şi-ar fi făcut, potrivit site-urilor de tip tabloid, şi o imagine de cuceritor.



Conform ziuadeconstanta.ro el ar fi în acest moment împreună cu Sabrina Nedelcu (foto sus), consilier județean PSD. Aceasta a postat în urmă cu o săptămână, pe contul personal de Facebook, un comentariu acid la adresa protestatarilor din Piaţa Victoriei, pe care i-a numit "putori". Ulterior, ea a şters postarea, însă destui au fost cei care au avut timp să facă un print screen (foto jos).

sursă foto: ziuaconstanta.ro

Etichete:

,